钦定古今图书集成/历象汇编/岁功典/第096卷 > 《山堂考索》 > 闰惟正时
## 钦定古今图书集成/历象汇编/岁功典/第096卷 > 《山堂考索》 > 闰惟正时

《尚书正义》：周天三百六十五度四分度之一，而日行
一度，则一期三百五十五日四分度之一。《六历》诸纬
与《周髀》皆云：“日行一度，月行十三度十九分度之七，
为每月二十九日过半。”日之于法分，为日九百四十
分。日之四百九十九，即月有二十九日半强，为十二
月。六大之外，有月分三百四十八，是除小月无六日。
“又大岁三百六十六日，小岁三百五十五日，则一岁
所馀无十二日全之”十三日者，当以大率据釐而计
之，其实一岁所馀止十一日，弱也。以为十九年七闰，
十九年二十一月，则三百九日，其七月四九二分犹
三百七日，况无四大乎？为每年十一日弱分明矣。所
以弱者，以四分日之一于九百四十分，则二分为二百三十五分，少于小月。馀分三百四十八。以二百三
十五减三百四十八，不尽一百一十三，是四分日之
一馀矣。皆以五日为率。其小月虽无岁日，残分所减，
犹馀一百一十三，则实馀尚无六日。就六日抽一月，
为九百四十分，减其一百一十三分，不尽八百二十
七分，以不抽者五日，并二百六十日外之五日为一
百，其馀九百四十分日之八百三十七，为每岁之实
馀。今十九年二十日，得整日一百九十。又以十九乘
八百二十七分，得一万五千一百一十三，以《日法》九
百四十除之，得十六日。以并一百九十日为二百六
十日，不尽六百七十三分为日馀。今为闰月，得七。每
月二十九日，七日为二百三日。又每四百九十九分，
以七乘之，得三千四百九十三。以日法九百四十分
除之，得三日。以二百三日亦为二百六日，不尽亦六
百七十三为日。馀亦相当矣。所以“无闰时不定岁不
成。”若以无闰三年差一月，则以正月为二月。每月皆
差九年。差三月，即以春为夏。若十七年差六月，即四
时相反，时何由定？岁何由成乎？